Diari Oficial de la Generalitat Valenciana


Sumari del DOGV 8275, del 17-04-2018 (2018/3540)

RESOLUCIÓ de 26 de març de 2018, del director de l'Institut Cartogràfic Valencià, per la qual es convoquen quatre beques per a la realització de pràctiques professionals en l'Institut Cartogràfic Valencià, en les matèries de cartografia, disseny i informàtica.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8275

Data del DOGV
:   17-04-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3540


Data del document
:   26-03-2018

Organisme emissor
:   Institut Cartogràfic Valencià

Tipus de document
:   Resolució

Anàlisi jurídica

 Descriptors 

:   * Institut Cartogràfic Valencià
    * ajuda pública

RESOLUCIÓ de 26 de març de 2018, del director de l'Institut Cartogràfic Valencià, per la qual es convoquen quatre beques per a la realització de pràctiques professionals en l'Institut Cartogràfic Valencià, en les matèries de cartografia, disseny i informàtica. [2018/3540]  
La Llei 9/1997, de 9 de desembre, de la Generalitat, de creació de l'Institut Cartogràfic Valencià, li atribueix, entre altres, les competències per a la recerca i desenvolupament de noves tècniques en el domini de l'enginyeria geodèsica, cartogràfica i topogràfica, tasques que recolzen l'elaboració, reproducció i distribució de treballs cartogràfics de base.  
  
En el marc de la política de la Generalitat dirigida a l'especialització de totes aquelles persones que es troben en possessió d'una titulació universitària, i que hagen finalitzat els seus estudis en dates recents, ha sigut una constant de l'Institut Cartogràfic Valencià convocar, mitjançant concurrència competitiva, beques per a titulats universitaris que tinguen interés a iniciar-se en els mètodes i tècniques utilitzats en la recerca geogràfica. Aquestes beques posen en connexió els coneixements adquirits pels beneficiaris i les línies de treball d'aquest organisme, amb l'objecte de fomentar l'ocupació dels joves, ja que els beneficiaris d'aquestes beques obtindran, després de la seua finalització, una formació complementària i una especialització professional, que els facilitarà la seua inserció laboral en oferir-los una diferenciació pel que fa a la resta de professionals.  
Al seu torn, es pretén el foment de la recerca en matèria de desenvolupament i aplicació de noves tecnologies i optimització de processos cartogràfics, la qual cosa és determinant per a evolucionar materials i mètodes cap a uns altres de major eficàcia i eficiència, així com per a l'elaboració de nous productes i serveis, en un context marcat pels avanços tecnològics i la dificultat tècnica.  
L'Ordre 3/2017, de 8 de febrer, de la Conselleria d'Habitatge, Obres Públiques i Vertebració del Territori, estableix les bases reguladores de la concessió de beques per a la realització de pràctiques professionals en l'Institut Cartogràfic Valencià, en el marc establit pel Decret 132/2009, de 4 de setembre, de Consell, pel qual es regula la concessió de beques.  
  
En virtut de l'anterior, i de conformitat amb el que estableixen els articles 160.4.b) i 166 de la Llei 1/2015, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte i condicions de concessió  
1. Es convoca, en règim de concurrència competitiva, quatre beques per a realitzar pràctiques professionals en l'Institut Cartogràfic Valencià, amb el perfil professional que s'indica en l'annex 1 d'aquesta resolució. Les beques professionals són les següents:  
  
2 beques Modalitat de cartografia  
1 beca Modalitat de disseny  
1 beca Modalitat d'informàtica  
  
  
  
2. La concessió i les condicions de les beques, així com la realització de les pràctiques s'ajustarà a les disposicions de l'Ordre 3/2017, de 8 de febrer, de la Conselleria d'Habitatge, Obres Públiques i Vertebració del Territori, per la qual s'estableixen les bases reguladores de la concessió de beques per a la realització de pràctiques professionals en l'Institut Cartogràfic Valencià, publicades en el Diari Oficial de la Generalitat Valenciana número 7979, de 14.02.2017.  
3. El procediment de concessió de les beques es tramitarà en règim de concurrència competitiva, sota els principis de publicitat, transparència, objectivitat, igualtat i no-discriminació. En l'apartat desé d'aquesta resolució s'estableix un barem general per a la concessió de les ajudes amb criteris objectius i clars de valoració, en els quals s'ha de basar la resolució de concessió, en funció de l'objecte i la finalitat de la pràctica professional.  
  
Segon. Finançament i dotació econòmica  
1. De conformitat amb l'article 17.1 del Decret 132/2009, de 4 de setembre, del Consell, pel qual es regula la concessió de beques, la quantitat inicial de percepció de les beques, establida en 1.000 - per la Resolució d'1 de novembre de 2009, del vicepresident segon del Consell i conseller d'Economia, Hisenda i Ocupació, s'ha d'incrementar anualment des de la data en què va ser determinada, aplicant el mateix increment global previst per a la despesa del sector públic en les lleis de pressupostos de cada any, ja que, des de 2009 fins a 2017, aquestes despeses s'han incrementat un 0,3 % en 2010 i 1 % tant en 2016 com en 2017. La quantia bruta mensual de la beca serà de 1.023,16 ?.  
  
Sobre aquest import ha de practicar-se la retenció corresponent a compte de l'Impost sobre la Renda de les Persones Físiques, i també la corresponent cotització a la Seguretat Social en els termes establits en el Reial decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en desenvolupament del previst en la disposició addicional tercera de la Llei 27/2011, d'1 d'agost, sobre actualització, adequació i modernització del sistema de la Seguretat Social.  
2. En cas de pròrroga de les beques en el segon període la quantia procedent serà la que resulte aplicable, d'acord amb la resolució a què es refereix l'article 17.1 del Decret 132/2009, de 4 de setembre.  
3. Seran despeses subvencionables les pròpies de la beca, així com les altres despeses de naturalesa corrent generades per l'adquisició de llicències o realització d'activitats formatives que siguen d'interés per als becaris.  
Durant el període de vigència de les beques, i amb la finalitat que la quantia de les ajudes concedides no es veja indirectament minvada, es podran abonar ajudes complementàries per a compensar les despeses derivades de l'assistència a cursos, seminaris, esdeveniments o altres activitats que, a consideració dels tutors responsables de la formació, s'entenguen necessàries o convenients en funció dels propòsits de les pròpies beques. En tals casos, aquestes despeses els seran rescabalades en els termes que per al personal de la Generalitat i l'adscrit funcionalment al servei d'aquesta estableix el Decret 24/1997, d'11 de febrer, del Consell, sobre indemnitzacions per raó del servei i gratificacions per serveis extraordinaris, modificat pel Decret 64/2011, de 27 de maig, del Consell.  
4. L'ajuda prevista en la present convocatòria, inclosa la quota compresa de la Seguretat Social de la persona beneficiària, es finançarà amb càrrec a la línia S0000986 del pressupost de l'Institut Cartogràfic Valencià dels exercicis 2018 i 2019. L'import màxim destinat a finançar les beques previstes en la present convocatòria no podrà superar les quantitats següents, llevat que siguen prorrogades:  
Exercici 2018: 33.959,04 -  
Exercici 2019: 16.979,52 -  
L'import corresponent a l'anualitat 2019 estarà supeditat a l'existència de crèdit adequat i suficient en el pressupost de l'Institut Cartogràfic Valencià.  
5. Les quantitats abonades en cap cas tindran el caràcter de salari o retribució, sinó d'ajuda econòmica per a les despeses que la beca comporta.  
  
Tercer. Durada de la beca  
1. El període de durada de la beca serà de 12 mesos des de la data indicada en la resolució d'adjudicació. La no-incorporació injustificada del becari o becària en la data indicada en la resolució de concessió s'interpretarà com a renúncia a la beca concedida.  
2. El període de durada podrà prorrogar-se sense necessitat de nova convocatòria, mitjançant una o diverses resolucions expresses, per un període màxim de 12 mesos addicionals, sempre que existisca la disponibilitat pressupostària corresponent i el desenvolupament de l'activitat que s'estiga efectuant així ho requerisca o aconselle. La pròrroga de la beca s'efectuarà mitjançant una resolució del director de l'Institut Cartogràfic Valencià, previ informe del Servei de Projectes Cartogràfics.  
3. En cas que es produïsca vacant durant el període de gaudi de la beca a causa de renúncia, abandó, incompliment d'obligacions o qualsevol altra incidència, es podrà concedir una nova beca per la resta del període màxim de gaudi d'aquesta, entre els integrants de la borsa de reserva.  
Quart. Destinataris, sol·licitants i requisits  
1. Podran sol·licitar les beques, objecte de regulació en aquestes bases, les persones que reunisquen els següents requisits en finalitzar el termini de presentació de les sol·licituds:  
a) Tenir la nacionalitat espanyola o la condició de nacional d'un estat membre de la Unió Europea. Les persones aspirants que no posseïsquen la nacionalitat espanyola hauran d'acreditar coneixements suficients en alguna de les llengües oficials de la Comunitat Valenciana, aspecte que es verificarà, si escau, durant el procés de selecció.  
  
b) No ser major de 35 anys.  
c) Estar en possessió de la titulació que s'assenyala en l'annex I de la present resolució per a cadascuna de les modalitats de beques convocades, expedida o homologada per les autoritats espanyoles, sense que hagen transcorregut més de cinc anys des de la seua finalització.  
d) No haver gaudit de beques de pràctiques professionals en la Generalitat per un període igual o superior a 36 mesos.  
e) No trobar-se en cap dels supòsits de prohibició per a obtenir la condició de persona beneficiària, establits en l'article 13 de la Llei 38/2003, de 17 de novembre, general de subvencions, la qual cosa s'acreditarà mitjançant la declaració responsable inclosa en el model de sol·licitud, en els termes establits en l'article 5.3, lletra a) d'aquesta ordre.  
f) No patir malaltia ni diversitat funcional que impedisca el compliment de les obligacions inherents a la concessió i el normal desenvolupament de les pràctiques professionals.  
Les persones amb diversitat funcional en qui no concórrega aquest impediment, podran fer valdre la seua condició a l'efecte del que disposa l'article 9.5 d'aquesta ordre.  
2. No podran optar a aquestes beques els qui, en el moment de publicar-se la convocatòria, ja estiguen gaudint d'una altra beca de pràctiques professionals en la Generalitat, llevat que falten menys de dos mesos per a la finalització de la beca de la qual ja estan gaudint els sol·licitants.  
  
Cinqué. Forma i termini de presentació de les sol·licituds  
1. Les persones aspirants a obtenir una beca presentaran la seua sol·licitud en el termini de 10 dies hàbils, comptats a partir de l'endemà de la publicació de la present convocatòria en el Diari Oficial de la Generalitat Valenciana:  
a) Bé per via telemàtica, segons model normalitzat que estarà accessible en la seu electrònica de la Generalitat https://sede.gva.es, cercant el tràmit de sol·licitud de beques dissenyat a aquest efecte. En emplenar el formulari s'obtindrà l'autobaremació inicial dels mèrits adduïts en el currículum, que es calcularà de forma automàtica a partir de la informació aportada en aquest. El resultat d'aquesta baremació es visualitzarà com un camp més del formulari. Per a poder realitzar la presentació electrònica, la persona sol·licitant haurà de disposar de signatura electrònica, mitjançant el certificat reconegut per a la ciutadania emés per l'Agència de Tecnologia i Certificació Electrònica www.accv.es o del DNI electrònic.  
Existeix un correu d'assistència tècnica, ekhjjmsvkypcymjd@gyv.gi, destinat a solucionar qualsevol problema tècnic relacionat amb la presentació electrònica de la sol·licitud. La presentació de la sol·licitud en el registre electrònic es podrà acreditar mitjançant el rebut expedit de manera automàtica. Es podrà recuperar aquest justificant de registre accedint a l'àrea personal https://www.tramita.gva.es/.  
A l'efecte del còmput de terminis, serà vàlida i produirà efectes jurídics la data d'entrada que es consigne en el rebut expedit pel registre electrònic. La Generalitat garanteix que la data i hora assignada en el rebut és l'hora oficial que estableix el Real Institut i Observatori de l'Armada. La recepció en dia inhàbil s'entén efectuada el primer dia hàbil següent. Es consideren inhàbils els dies que tinguen la condició de festes oficials a la Comunitat Valenciana.  
b) O bé, en qualsevol dels llocs previstos en l'article 16.4 de la Llei 39/2015, d'1 d'octubre, de règim jurídic del sector públic, segons model normalitzat que consta com a annex II d'aquesta resolució, i que estarà accessible en la pàgina institucional de l'Institut Cartogràfic Valencià www.icv.gva.es. La presentació per aquesta via haurà de ser avançada mitjançant correu electrònic dirigit a l'adreça contractacio\_nwr@emk.re. En tot cas, aquest correu ha de ser enviat dins del termini establit en la convocatòria per a presentar les sol·licituds.  
2. En el formulari de sol·licitud s'especificarà l'especialitat o la classe de beca a què s'opta. Es presentarà una sol·licitud per cadascuna de les modalitats de beques en què es desitge participar. En cas de presentació de més d'una sol·licitud per a una determinada modalitat, únicament es tindrà en compte l'última presentada, i s'arxivaran les anteriors.  
3. El formulari de sol·licitud incorpora:  
a) Una declaració responsable mitjançant la qual la persona sol·licitant manifesta, sota la seua responsabilitat, que totes les dades arreplegades en la sol·licitud i en el currículum que adjunta són verídiques, i que es troba en possessió de la documentació que així ho acredita, quedant a la disposició de l'Institut Cartogràfic Valencià per a la comprovació, control i inspecció que s'estimen oportuns.  
D'acord amb el que es disposa en la legislació del procediment administratiu comú, la inexactitud, falsedat o omissió, de caràcter essencial, en qualsevol dada o manifestació en aquesta declaració responsable, així com la falta d'acreditació dels requisits exigits, determinarà la impossibilitat de continuar en la convocatòria, sense perjudici de la responsabilitat en què incórreguen.  
b) Una autorització perquè l'Administració obtinga directament l'acreditació del compliment de les obligacions tributàries i amb la Seguretat Social previstes en els articles 18 i 19, respectivament, del Reial decret 887/2006, de 21 de juliol, pel qual s'aprova el reglament de la Llei 38/2003, general de subvencions. No obstant això, la persona sol·licitant podrà denegar expressament el consentiment d'aquesta autorització, i en aquest cas haurà de presentar els certificats que acrediten el compliment d'aqueixes obligacions.  
c) Una indicació que les dades de caràcter personal contingudes en el formulari podran ser incloses en un fitxer per al seu tractament per la persona titular que en siga responsable, en l'ús de les funcions pròpies que tinga atribuïdes i en l'àmbit de les seues competències.  
Al seu torn, s'informa als interessats de la possibilitat d'exercir els drets d'accés, rectificació, cancel·lació i oposició, tot açò de conformitat amb el que es disposa en l'article 5 de la Llei orgànica 15/1999, de 13 de desembre, de protecció de dades de caràcter personal.  
  
4. La presentació de la sol·licitud per a optar a les ajudes implicarà l'acceptació per la persona sol·licitant de les bases per les quals es regisca la convocatòria.  
  
Sisé. Presentació de la documentació acreditativa dels mèrits  
1. Amb la finalitat de reduir càrregues administratives a les persones interessades, junt amb la sol·licitud i el currículum no s'acompanyarà cap documentació.  
2. Les persones sol·licitants que hagen sigut seleccionades per a la fase d'entrevista, hauran de presentar la documentació acreditativa dels mèrits detallats en el currículum en el moment en el qual acudisquen a la realització de l'entrevista o bé quan així se'ls requerisca per la comissió de valoració corresponent.  
3. Si en qualsevol moment del procés arriba a coneixement de la comissió avaluadora que alguna de les persones sol·licitants no posseeixen la totalitat dels requisits exigits, se'ls haurà de requerir perquè els acredite. En el cas que no foren acreditats en el termini que s'establisca en cada convocatòria, quedarà exclosa del procés, prèvia indicació de les inexactituds o falsedats formulades per la persona sol·licitant, sense perjudici de la responsabilitat en què incórreguen.  
  
Seté. Comissió avaluadora  
Les sol·licituds presentades seran valorades per una comissió avaluadora, que elevarà proposta motivada de resolució a la persona titular de la direcció de l'Institut Cartogràfic Valencià.  
1. La comissió avaluadora estarà integrada pels següents membres:  
  
a) Presidència: Santiago Yudici Oliver, cap de Servei de Projectes Cartogràfics de l'Institut Cartogràfic Valencià.  
b) Vocals: Elena Esteso Moya, Luis Conti Bueno, Miguel Angel Segura Marín, personal tècnic de l'Institut Cartogràfic Valencià.  
c) Secretaria: Concepción Sanfeliu Martínez, funcionària de l'Institut Cartogràfic Valencià, que estendrà acta de totes les reunions de la comissió avaluadora.  
2. La comissió elevarà la seua proposta, en forma i termini per a la seua resolució, a la direcció de l'Institut Cartogràfic Valencià.  
Huité. Mitjans de notificació i publicació  
1. La publicació de les llistes previstes en el procés de selecció es farà en la seu electrònica o portal institucional de la Generalitat en internet https://sede.gva.es i també en el portal institucional de l'Institut Cartogràfic Valencià http://www.icv.gva.es/ca/becas-profesionales.  
2. La convocatòria i la resolució de concessió de les beques es publicarà en les seus electròniques esmentades en l'apartat 1 i també en el Diari Oficial de la Generalitat Valenciana. Aquesta publicació tindrà efectes de notificació segons disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
3. Les comunicacions i notificacions durant el procediment seran per correu electrònic, sense perjudici del dret de les persones sol·licitants de l'elecció de la via o canal pel qual volen comunicar-se amb l'Administració.  
  
Nové. Procés de selecció  
1. El procés de selecció es tramitarà en règim de competència competitiva i consistirà en dues fases: la valoració dels mèrits al·legats per les persones aspirants i la realització d'una entrevista. La puntuació total dels participants serà la suma de les puntuacions obtingudes en la primera i segona fase.  
2. La comissió avaluadora es reunirà dins dels 15 dies següents a la terminació del termini de presentació de sol·licituds, amb la finalitat de valorar els mèrits, d'acord amb el barem establit en l'apartat desé d'aquesta resolució, segons la informació de l'autobaremació obtinguda de forma automàtica en emplenar el currículum.  
3. La comissió avaluadora publicarà el llistat provisional ordenat segons la puntuació obtinguda. Les persones candidates podran formular les al·legacions que estimen pertinents, durant un termini de 10 dies des d'aquesta publicació. Aquesta comissió resoldrà les al·legacions presentades i publicarà un llistat ordenat segons la puntuació obtinguda per cada persona aspirant. En aquesta publicació es convocarà als 10 candidats que major puntuació hagen obtingut per a la realització de l'entrevista. La falta d'assistència per part de la persona candidata a aquesta entrevista serà motiu de la seua exclusió en el procés selectiu.  
4. Les persones sol·licitants que siguen seleccionades per a la fase d'entrevista, hauran de presentar en aquest acte la documentació acreditativa dels mèrits detallats en el currículum, sense perjudici que la comissió de valoració puga requerir la documentació en qualsevol altre moment del procediment.  
Si la documentació presentada no reunira els requisits indicats en la convocatòria, o no foren aportats alguns dels documents exigits, es requerirà a la persona interessada perquè, en el termini màxim i improrrogable de tres dies hàbils, esmene o acompanye els documents preceptius, de conformitat amb la legislació del procediment administratiu comú i de subvencions, amb indicació que, si així no ho fera, se la tindrà per desistida en la seua sol·licitud prèvia resolució dictada a aquest efecte. Els mèrits no suficientment acreditats en el moment de l'entrevista no seran tinguts en compte a l'efecte de la seua valoració.  
  
En l'entrevista es valorarà l'adequació del perfil personal i professional de l'aspirant en relació amb les activitats a desenvolupar.  
5. Finalitzat el procés selectiu la comissió avaluadora, en el termini de 10 dies, elaborarà una proposta de resolució que contindrà la relació de persones beneficiàries i una borsa de reserva. La borsa estarà constituïda per les persones aspirants que havent passat a la fase d'entrevista, no resulten adjudicatàries de les beques, prioritzada per ordre de puntuació. Així mateix, s'inclourà una relació de les persones aspirants les sol·licituds de les quals hagen sigut desestimades, indicant les causes que han motivat la denegació, així com la resolució de les al·legacions que hagen pogut presentar-se.  
6. En cas d'empat es resoldrà per aquest ordre, a favor de la persona que en la sol·licitud haja acreditat el reconeixement de l'òrgan competent de tenir una discapacitat, ser víctima de violència de gènere o d'accions terroristes. En els altres casos d'empat, així com quan persistisquen aquests en els casos de discapacitats, víctimes de violència de gènere o d'accions terroristes, es considerarà primer al candidat que tinga la puntuació major obtinguda, d'acord amb l'assenyalat a continuació, i per aquest ordre:  
En primer lloc, aquella obtinguda en l'apartat relatiu a l'entrevista.  
- Si persisteix la igualtat de puntuació, aquella obtinguda en l'apartat relatiu a l'expedient acadèmic.  
- Si persisteix la igualtat de puntuació, aquella obtinguda en l'apartat relatiu als coneixements addicionals.  
- Si persisteix la igualtat de puntuació, aquella obtinguda en l'apartat relatiu a coneixements de valencià.  
- Si persisteix la igualtat de puntuació, aquella obtinguda en l'apartat relatiu a coneixements d'idiomes de la Unió Europea.  
- Si persisteix la igualtat de puntuació, aquella obtinguda en l'apartat relatiu a altres mèrits.  
- Si així i tot persistira la igualtat, es dirimirà per ordre alfabètic de cognoms i nom, començant per la lletra B, segons la Resolució de 10 d'abril de 2017, de la Conselleria de Justícia, Administració Pública, Reformes Democràtiques i Llibertats Públiques, en la qual es determina la lletra per a fixar l'ordre d'intervenció dels aspirants a totes les proves selectives que se celebren durant l'any 2017 del conjunt de les administracions públiques valencianes.  
  
Desé. Criteris de valoració dels mèrits  
1. Els criteris de valoració dels mèrits que es tindran en compte per a la concessió de la beca, indicats a continuació segons s'identifiquen en el formulari de currículum, són els següents:  
A1: Titulació oficial: nota mitjana de l'expedient acadèmic.  
La puntuació assignada a l'expedient acadèmic coincidirà amb la nota mitjana, donant lloc a una valoració d'entre 5 i 10 punts.  
A2: Altres titulacions oficials. Quan es tracte de titulacions del pla de Bolònia s'adaptarà a eixos requeriments.  
Doctor: 2 punts  
Llicenciatura: 1 punt  
Diplomatura: 0,5 punts  
B: Valencià: solament es valoraran els certificats expedits o homologats per la Junta Qualificadora de Coneixements de Valencià, conforme a la següent escala, o el seu equivalent d'acord amb el Marc Comú Europeu de Referència per a les Llengües:  
Oral: 0,25 punts  
Elemental: 0,50 punts  
Mitjà: 0,75 punts  
Superior: 1,00 punt  
C: Coneixement d'idiomes de la Unió Europea: es valorarà cada nivell superat, d'acord amb el Marc Comú Europeu de Referència per a les Llengües, amb 0,20 punts. La puntuació màxima que es podrà obtindre per al conjunt dels idiomes i cursos acreditats serà d'1 punt. Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat.  
  
D2: Cursos de formació. Es valoraran els cursos oficials de formació i perfeccionament, de durada igual o superior a 15 hores, que hagen sigut cursats i impartits per l'interessat, fins a un màxim de 4 punts, d'acord amb l'escala següent:  
a) De 200 o més hores: 3 punts  
b) De 100 o més hores: 2 punts  
c) De 75 o més hores: 1,50 punts  
d) De 50 o més hores, 1 punt  
e) De 25 o més hores, 0,50 punts  
f) De 15 o més hores, 0,20 punts  
  
Els cursos susceptibles de valoració en aquest apartat seran els relacionats amb els coneixements indicats en l'annex I d'aquesta resolució, segons la beca a la qual s'opta.  
E1: Altres mèrits. Es valorarà fins a un màxim de 2 punts les publicacions, premis i articles en determinats mitjans relacionats amb l'objecte de la convocatòria que no es troben inclosos en la resta d'apartats.  
  
D: Entrevista:  
1. En la fase de l'entrevista, la comissió de valoració plantejarà als candidats qüestions i problemes relacionats amb el contingut de la beca. En aquest apartat es valorarà la capacitat de resposta a aquestes qüestions i de resolució dels problemes que se li plantegen, així com la claredat en els arguments. La fase d'entrevista es valorarà amb un màxim de 6 punts, sempre que aquesta puntuació no supere el 30% de la màxima que es puga obtenir mitjançant la suma de la resta d'apartats.  
  
2. El compliment temporal dels mèrits s'entendrà referit a la data de finalització del termini de presentació de les sol·licituds.  
  
Onzé. Concessió i notificació. Termini de resolució del procediment i recursos  
1. La concessió de les beques correspon a la direcció de l'Institut Cartogràfic Valencià.  
2. Vista la proposta motivada de resolució formulada per la comissió de valoració, la direcció de l'Institut Cartogràfic Valencià dictarà la resolució de la convocatòria, que es publicarà en el Diari Oficial de la Generalitat Valenciana. La publicació de la citada resolució produirà els efectes de notificació a les persones interessades.  
3. La direcció de l'Institut Cartogràfic Valencià, a proposta de la comissió avaluadora, podrà declarar deserta, totalment o parcialment, la concessió de les beques convocades quan cap dels candidats obtinga un mínim de 10 punts.  
4. La resolució de concessió contindrà la relació de persones beneficiàries, amb expressió de la convocatòria, del programa i crèdit pressupostari a què s'imputen les beques atorgades, les quantitats concedides i la finalitat d'aquestes. Així mateix, contindrà la borsa de reserva prevista en l'article 15 de l'Ordre 3/2017, i una relació de les persones aspirants les sol·licituds de les quals hagen sigut desestimades, indicant les causes que hagen motivat la seua denegació.  
5. El termini màxim per a dictar i publicar la resolució serà de tres mesos, a comptar des de la data de publicació de la convocatòria en el Diari Oficial de la Generalitat Valenciana, sense perjudici que puga ampliar-se en els termes previstos en la legislació del procediment administratiu comú. Conclòs aquest termini sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
6. Les resolucions que es dicten posen fi a la via administrativa. Aquestes resolucions podran ser objecte de revisió o de recurs en els termes previstos en el títol V de la Llei 39/2015, d'1 d'octubre, del procediment administratiu comú de les administracions públiques.  
  
Dotzé. Efectes  
La present resolució produirà efectes l'endemà de la seua publicació en el Diari Oficial de la Generalitat Valenciana.  
  
Contra la present resolució que és definitiva en via administrativa, podrà interposar-se recurs contenciós administratiu davant dels jutjats contenciosos administratius competents, en el termini de dos mesos a comptar des de l'endemà de la seua publicació en el DOGV, de conformitat amb l'establit en els articles 8.3, 14, 25.1 i 46 de la Llei 29/1998, de 13 de juliol, reguladora de la jurisdicció contenciosa administrativa; o potestativament recurs de reposició, davant de la direcció de l'Institut Cartogràfic Valencià en el termini d'un mes, a comptar des de l'endemà de la seua publicació en el DOGV, conforme als articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot açò sense perjudici que els interessats puguen interposar qualsevol altre recurs que consideren procedent.  
  
València, 26 de març de 2018.- El director de l'Institut Cartogràfic Valencià: Xavier Navarro i Garcia.